Document ID: /roh_data/filtered/fineweb-2-filterrobots_roh.jsonl.gz/38448

Mariano Tschuor daventa il nov president da la fundaziun "Denk an mich". Quai ha communitgà il cussegl da la fundaziun. Tschuor succeda ad Iso Rechsteiner ch'è sa decidì da daventar independent. Rechsteiner era 4 onns a la testa da la fundaziun.
Mariano Tschuor lavura dapi plirs onns per la SRG/SSR. El è stà directur dad RTR ed è ussa commember da la direcziun generala da la SSR.
L'incumbensa principala da la fundaziun "Denk an mich" è dad organisar vacanzas e purschidas da vacanzas per umans cun restricziuns u impediments.
RR novitads 17:00